Előterjesztés munkaanyaga

a Képviselő-testület 2024. július 10-i rendes nyílt ülésére

2. napirend: Közművelődési rendelet és kacsolódó dokumentumok felülvizsgálata

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdése szerint „a települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján – a Közművelődési Kerekasztallal és a települési nemzetiségi önkormányzattal való egyeztetést követően – rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.”

A korábbi rendeletünk több ponton felülvizsgálatra szorult, és a jogszabályszerkesztésre vonatkozó új követelményeknek sem felelt már meg, azért Szabóné Pál Orsolya művelődésszervező elkészítette, a jegyző pedig a jogszabály-szerkesztési előírásoknak megfelelő formába öntötte az új rendelet-tervezetet. Településünkön Közművelődési Kerekasztal nem működik, a Roma Nemzetiségi Önkormányzattal az egyeztetést lefolytattuk.

# A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3.§-a tartalmazza továbbá az éves szolgáltatási tervre vonatkozó előírásokat, melynek megfelelően Szabóné Pál Orsolya művelődésszervező elkészítette az idei szolgáltatási tervet is, melyet a jövőben az éves rendezvénytervvel egyidejűleg terjesztünk majd be a Képviselő-testület elé.

# Kérjük a mellékelt rendelet-tervezet és éves szolgáltatási terv elfogadását.

# *1. Rendelet-tervezet a közművelődésről*

# *2. Határozati javaslat:*

*Délegyháza Község Önkormányzat Képviselő-testülete az Önkormányzat 2024. évi éves szolgáltatási tervét - a 20/2018. (VII. 9.) EMMI rendelet 3.§ (1) bekezdésében foglaltak alapján - elfogadja.*

*Határidő: azonnal*

*Felelős: művelődésszervező*

Összeállította: dr. Molnár Zsuzsanna jegyző

Előterjesztéssé nyilvánítva: 2024. július 10.