**Előterjesztés munkaanyaga**

**a Képviselő-testület 2024. július 10-i rendes nyílt ülésére**

**4. napirendi pont: Avarégetési rendelet felülvizsgálata**

Délegyháza Község Önkormányzatának Polgármestere a környezet védelme és a levegő minőségének megőrzése érdekében azt javasolja a Képviselő-testületnek, hogy az avar és kerti hulladék égetéséről szóló 18/2009. (VI. 23.) rendeletét helyezze hatályon kívül és helyette egy új, szigorúbb és környezetkímélőbb rendeletet alkosson.

A célunk az, hogy idővel teljesen megszüntetésre kerüljön az avar- és kerti hulladék égetése, melynek első lépéseként a fokozatosság alapján javasoljuk az új rendelet megalkotását.

Az új rendelet szerint havonta csak egy alkalommal lehet tüzelni (minden hónap első szombatján) a korábbi heti két alkalom helyett. Egységesen szeretnénk ezt a faluközpontban üdülőterületen, tanyákon is kikötni, mert sok alkalommal nem tudták magukat a lakosok bekategorizálni, így előfordult, hogy pl. a Mókus utcában nem tudták eldönteni, hogy falu vagy tanya részhez tartoznak-e.

Az új rendeletben több korlátozás is van pl. hogy az égetés gyorsítása szempontjából nem lehet benzint, gázolajat használni, illetve hogy a nedves, vagy nagy füsttel égő kerti hulladék égetése sem megengedett.

Kérjük a tisztelt Képviselő-testületet, hogy korábbi avar és kerti hulladék égetéséről szóló 18/2009. (VI. 23.) rendeletét helyezze hatályon kívül és helyette az új rendeletet fogadja el.

Melléklet: rendelet-tervezet

Délegyháza, 2024. július 2.

Összeállította:

Tisza Gabriella

településüzemeltetési előadó

Előterjesztéssé nyilvánítva: 2024. július 10.