**Előterjesztés munkaanyaga**

**a Képviselő-testület 2024. július 10-i nyílt ülésére**

**5.1. Napirendi pont: 56 férőhelyes és SNI Bölcsőde engedményezési szerződése**

Előzmények:

Délegyháza Község Önkormányzatát 2021. 10. 04-én megkereste a Rózsaharmat Nonprofit Kft. ügyvezetője Dr. Czettele Katalin, hogy a Bölcsődei férőhelyek kialakítása, bővítése c. felhívására benyújtott, VEKOP-6.1.1-21-2021-00018 azonosítószámmal nyilvántartott támogatási kérelmét a PM Regionális Fejlesztési Programok Végrehajtásáért Felelős Helyettes Államtitkárság vezetője **508 150 000 Ft** összegű támogatásra érdemesnek ítélte meg. A megvalósítás helyszínéül választott Budajenő Önkormányzata visszalépett, így jelenleg nem rendelkeznek ingatlannal, ahol a bölcsődét felépíthetnék.

Dr. Riebl Antal polgármester úr felajánlotta a 281/5 hrsz-ú ingatlant a megvalósítás helyszínéül, településünk 56 férőhelyes bölcsődével bővülne, melynek üzemeltetéséről is kérelmező gondoskodna, annak kiadásai nem Önkormányzatunkat terhelné.

A képviselő – testület 2021.október 11-én megszavazta az előterjesztést, miszerint a Rózsaharmat Nonprofit Kft. részére ingatlant biztosít a bölcsőde megvalósításához.

Ezt követően Dr. Czettele Katalin újra megkereste az önkormányzatot, hogy pályázatot kíván benyújtani a Top Plusz-3.3.1-21 pályázati konstrukcióra, amely pályázati konstrukcióban a már VEKOP-6.1.1.-21-00018-as pályázati kódszámú pályázat megvalósítására felajánlott építési telken, egy SNI bölcsőde részt is létre kíván hozni ahol sajátos nevelési igényű gyermekek ellátását biztosítaná. Kiemelten Délegyháza Község közigazgatási területéről jelentkező gyermekek ellátását kívánja biztosítani. A fent nevezett SNI Bölcsőde pályázatot támogatásra érdemesnek ítélte a Magyar Államkincstár. A pályázatok sikeres megvalósítása érdekében az Önkormányzat Együttműködési megállapodást és Ráépítési megállapodást kötött a Rózsaharmat Nonprofit Kft.-vel.

A Bölcsődei épület(ek) elkészültek, jelenleg tart a használatba vételi eljárás, az EON részéről várjuk a kétirányú mérőóra felszerelését.

Az önkormányzatot június 25-én megkereste Juhász Róbert a Juro Építész Stúdió Kft. ügyvezetője és tájékoztatta az Önkormányzatot, hogy Rózsaharmat Nonprofit Kft. ellen felszámolást kíván indítani a kifizetetlen számlái miatt.

Részletezve:

1. Engedélyezési terv végszámlája kiállítva 2023.01.12.2.439.500.-+ÁFA ebből kifizetetlen még 549.736.-+ÁFA összeg
2. Kiviteli terv összesen: 26.450.000.-+ ÁFA ebből kifizetésre került 6.825.000.-+ÁFA illetve 14.173.228.-+ÁFA összeg. Fentmaradó követelés: 5.451.772.-+ ÁFA összeg
3. Művezetési számla 200.000.-+ÁFA

2023. november 21-én 2.952.164.- Ft átutalásra került Rózsaharmat Nonprofit Kft részéről. A fennmaradó követelés bruttó 4.923.751.- Ft.

Annak érdekében, hogy a felszámolás megindítására ne kerüljön sor, és a közérdeket szolgáló létesítmény elindításra kerüljön, javasoljuk a követelés megvásárlását.

***Határozati javaslat:***

*Délegyháza Községi Önkormányzat képviselő testülete úgy dönt, hogy a Juro Építész Stúdió Kft.-vel Engedményezési megállapodást köt és 4.000.000.- Ft összegért megvásárolja a Rózsaharmat Nonprofit Kft-vel szemben fennálló követelését. Képviselő-testület Felhatalmazza a Polgármestert és Jegyzőt a szerződés megkötésére.*

*Határidő: azonnal*

*Felelős: Polgármester*

Összeállította:

Csikós-Papp Mónika

ügyintéző

Előterjesztéssé nyilvánítva: 2024. július 10.